Hot Wallet หรือกระเป๋าเงินออนไลน์ คือ Wallet ที่ทำงานอยู่บนอุปกร์ที่เชื่อมต่อกับอินเทอร์เน็ต เช่น คอมพิวเตอร์ โทรศัพท์ หรือแท็ปเล็ต เป็นต้น ซึ่งสิ่งนี้สามารถสร้างช่องโหว่ได้เนื่องจาก Wallet ประเภทนี้จะสร้าง Private Key ของคุณบนเครือข่ายอินเทอร์เน็ต ถึงแม้ว่า Hot Wallet จะมีความสะดวกมากในการเข้าถึง และทำธุรกรรมกับสินทรัพย์ของคุณได้อย่างรวดเร็วก็ตาม แต่ถึงอย่างไรนั้นก็ยังขาดความปลอดภัยที่จำเป็น
อาจฟังดูเป็นเรื่องไร้สาระ แต่สำหรับบางคนที่ใช้ Hot Wallet อาจถูกโจรกรรมสินทรัพย์ออกไปได้ ถึงแม้จะเกิดขึ้นไม่บ่อยนักแต่มันก็สามารถเกิดขึ้นได้หลายวิธี ตัวอย่างเช่น การโอ้อวดในฟอรั่มสาธารณะอย่าง Reddit เกี่ยวกับจำนวน Bitcoin ที่คุณถือครอง ในขณะที่คุณกลับใช้การรักษาความปลอดภัยเพียงเล็กน้อย หรือไม่มีเลยด้วยการจัดเก็บไว้ใน Hot Wallet สิ่งนี้จึงดูเหมือนจะเป็นพฤติกรรมที่ไม่ฉลาดนัก
Hot Wallet จะเหมาะสำหรับการจัดเก็บคริปโตในจำนวนเล็กน้อยมากกว่า โดยครอบคลุมอุปกรณ์ต่าง ๆ เช่น โทรศัพท์, เดสก์ท็อปบนคอมพิวเตอร์, Web-based และ Exchange Wallet เป็นต้น อย่างไรก็ตามสิ่งสำคัญที่ควรทราบคือการถือคริปโตใน Exchange Wallet นั้นจะไม่เหมือนกับการใช้งาน Hot Wallet ส่วนตัวของคุณเอง ซึ่งมีความแตกต่างกันในเรื่องของ Private Key ที่ทาง Exchange จะเป็นผู้จัดเก็บไว้เอง หมายความว่าคุณจะไม่สามารถเข้าถึง Private Key ได้เลย
หากเกิดเหตุการณ์ที่ Exchange ถูกแฮ็ก หรือบัญชีของคุณถูกบุกรุก ที่อาจทำให้เงินของคุณหายไป โดยทั่วไปแล้ว Exchange ส่วนใหญ่จะไม่ได้รับการประกันจาก SPIC หรือ FDIC ที่เป็นสถาบันคุ้มครองเงินฝากที่แพลตฟอร์มทางการเงินทั่วโลกให้การยอมรับ และด้วยเหตุนี้ทำให้การจัดเก็บคริปโตทั้งหมดอย่างปลอดภัยนั้นจึงเป็นเรื่องที่ต้องให้ความสำคัญเป็นพิเศษ และวลีที่ว่า “Not your keys, Not your coin” ได้ถูกกล่าวถึงอยู่เสมอในฟอรั่มสาธารณะของชุมชนคริปโตนั้นก็ไม่เกินความจริง ดังที่ได้กล่าวไว้ก่อนหน้านี้ว่าไม่ควรเก็บคริปโตจำนวนมากไว้ใน Hot Wallet โดยเฉพาะอย่างยิ่งสำหรับผู้ที่มีบัญชีกับ Exchange ต่าง ๆ ซึ่งจะขอแนะนำให้คุณถอนเงินส่วนใหญ่ไปยัง Cold Wallet ส่วนตัวของคุณจึงจะปลอดภัยกว่า
ถึงแม้ว่า Hot Wallet จะเชื่อมต่อกับอินเทอร์เน็ตที่อาจเปิดโอกาสให้เกิดการโจมตีได้โดยตรง แต่ก็ปฏิเสธไม่ได้เลยว่ามันก็ยังมีประโยชน์มากสำหรับความสามารถในการทำธุรกรรม หรือซื้อขายแลกเปลี่ยนคริปโตได้อย่างสะดวกรวดเร็ว